CELEX: 62014TA0851
Language: bg
Date: 2018-12-13 00:00:00
Title: Дело T-851/14: Решение на Общия съд от 13 декември 2018 г. — Slovak Telekom/Комисия (Конкуренция — Злоупотреба с господстващо положение — Словашки пазар на високоскоростни далекосъобщителни услуги — Достъп чрез трети предприятия до „абонатната линия“ на заварения на този пазар оператор — Решение, с което се установява нарушение на член 102 ДФЕС и на член 54 от Споразумението за ЕИП — Единно продължено нарушение — Понятие за злоупотреба — Отказ за предоставяне на достъп — Свиване на маржовете — Изчисляване на свиването на маржове — Критерий за равностойния по ефикасност конкурент — Право на защита — Отговорност на дружество майка за нарушение, извършено от негово дъщерно дружество — Решаващо влияние на дружеството майка върху търговската политика на дъщерното дружество — Ефективно упражняване — Тежест на доказване — Изчисляване на размера на глобата — Насоки относно метода за определяне на размера на глобите от 2006 г.)

4.3.2019   
            
            
               BG
            
            
               Официален вестник на Европейския съюз
            
            
               C 82/32
            
         
      Решение на Общия съд от 13 декември 2018 г. — Slovak Telekom/Комисия
      (Дело T-851/14) (1)
      
      ((Конкуренция - Злоупотреба с господстващо положение - Словашки пазар на високоскоростни далекосъобщителни услуги - Достъп чрез трети предприятия до „абонатната линия“ на заварения на този пазар оператор - Решение, с което се установява нарушение на член 102 ДФЕС и на член 54 от Споразумението за ЕИП - Единно продължено нарушение - Понятие за злоупотреба - Отказ за предоставяне на достъп - Свиване на маржовете - Изчисляване на свиването на маржове - Критерий за равностойния по ефикасност конкурент - Право на защита - Отговорност на дружество майка за нарушение, извършено от негово дъщерно дружество - Решаващо влияние на дружеството майка върху търговската политика на дъщерното дружество - Ефективно упражняване - Тежест на доказване - Изчисляване на размера на глобата - Насоки относно метода за определяне на размера на глобите от 2006 г.))
      (2019/C 82/35)
      Език на производството: английски
      
         Страни
      
      
         Жалбоподател: Slovak Telekom a.s. (Братислава, Словакия) (представители: D. Geradin, avocat, R. O’Donoghue, QC)
      
         Ответник: Европейска комисия (представители: първоначално M. Farley, L. Malferrari и Г. Колева, впоследствие M. Farley, M. Kellerbauer, L. Malferrari и C. Vollrath)
      
         Встъпила страна в подкрепа на ответника: Slovanet a.s. (Братислава) (представител: P. Tisaj, avocat)
      
         Предмет
      
      Жалба на основание член 263 ДФЕС с главно искане отмяна изцяло или само в частта, която се отнася до жалбоподателя, на Решение C(2014) 7465 окончателен на Комисията от 15 октомври 2014 г. относно производство по прилагане на член 102 ДФЕС и на член 54 от Споразумението за ЕИП (дело AT.39523 — Slovak Telekom), изменено с Решение C(2014) 10119 окончателен на Комисията от 16 декември 2014 г. и с Решение C(2015) 2484 окончателен на Комисията от 17 април 2015 г., и с искане при условията на евентуалност за отмяна или намаляване на размера на наложените с това решение на жалбоподателя глоби
      
         Диспозитив
      
      
                  1)
               
               
                  Отменя член 1, параграф 2, буква г) от Решение C(2014) 7465 окончателен на Комисията от 15 октомври 2014 г. относно производство по прилагане на член 102 ДФЕС и на член 54 от Споразумението за ЕИП (дело AT.39523 — Slovak Telekom) в частта, в която се установява, че в периода от 12 август до 31 декември 2005 г. Slovak Telekom a.s. прилага несправедливи тарифи, които не позволяват на равностоен по ефикасност оператор да предлага на дребно, без да претърпи загуби, същите като неговите услуги въз основа на необвързан достъп до абонатните му линии.
               
            
                  2)
               
               
                  Отменя член 2 от Решение C(2014) 7465 окончателен в частта, в която определя глоба в размер на 38 838 000 EUR, за чието плащане Slovak Telekom е солидарно отговорно.
               
            
                  3)
               
               
                  Определя глоба в размер на 38 061 963 EUR, за чието плащане Slovak Telekom е солидарно отговорно.
               
            
                  4)
               
               
                  Отхвърля жалбата в останалата ѝ част.
               
            
                  5)
               
               
                  Slovak Telekom понася четири пети от направените от него съдебни разноски, четири пети от направените от Европейската комисия съдебни разноски и четири пети от направените от Slovanet a.s. съдебни разноски.
               
            
                  6)
               
               
                  Европейската комисия понася една пета от направените от нея съдебни разноски и една пета от направените от Slovak Telekom съдебни разноски.
               
            
                  7)
               
               
                  Slovanet понася една пета от направените от него съдебни разноски.
               
            
         (1)  ОВ C 127, 20.4.2015 г.